CELEX: 32020D0981
Language: el
Date: 2020-07-07 00:00:00
Title: Εκτελεστική απόφαση (ΕΕ) 2020/981 της Επιτροπής της 7ης Ιουλίου 2020 για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για το Κοσσυφοπέδιο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.) στον κατάλογο τρίτων χωρών ή μερών τους από όπου επιτρέπεται η εισαγωγή στην Ένωση προϊόντων με βάση το κρέας, επεξεργασμένων στομαχιών, ουροδόχων κύστεων και εντέρων, και για την τροποποίηση του παραρτήματος III της εν λόγω απόφασης όσον αφορά το υπόδειγμα πιστοποιητικού για τις εισαγωγές των εν λόγω προϊόντων από τρίτες χώρες [κοινοποιηθείσα υπό τον αριθμό C(2020) 4433] (Κείμενο που παρουσιάζει ενδιαφέρον για τον ΕΟΧ)

9.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 220/4
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/981 ΤΗΣ ΕΠΙΤΡΟΠΗΣ
         της 7ης Ιουλίου 2020
         για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για το Κοσσυφοπέδιο (*) στον κατάλογο τρίτων χωρών ή μερών τους από όπου επιτρέπεται η εισαγωγή στην Ένωση προϊόντων με βάση το κρέας, επεξεργασμένων στομαχιών, ουροδόχων κύστεων και εντέρων, και για την τροποποίηση του παραρτήματος III της εν λόγω απόφασης όσον αφορά το υπόδειγμα πιστοποιητικού για τις εισαγωγές των εν λόγω προϊόντων από τρίτες χώρες
         
            
               [κοινοποιηθείσα υπό τον αριθμό C(2020) 4433]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4, το άρθρο 9 παράγραφος 2 στοιχείο β) και το άρθρο 9 παράγραφος 4 στοιχεία β) και γ),
         Εκτιμώντας τα ακόλουθα:
         
                     (1)
                  
                  
                     Η απόφαση 2007/777/ΕΚ της Επιτροπής (2) καθορίζει τους όρους υγείας των ζώων και τους όρους δημόσιας υγείας για την εισαγωγή στην Ένωση φορτίων ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που έχουν υποβληθεί σε μία από τις επεξεργασίες που ορίζονται στο παράρτημα II μέρος 4 της εν λόγω απόφασης (στο εξής: εμπορεύματα).
                  
               
                     (2)
                  
                  
                     Στο παράρτημα II μέρος 2 της απόφασης 2007/777/ΕΚ περιλαμβάνεται κατάλογος τρίτων χωρών ή μερών τους από όπου επιτρέπεται η εισαγωγή των εμπορευμάτων στην Ένωση, υπό την προϋπόθεση ότι τα εμπορεύματα έχουν υποβληθεί σε μία από τις επεξεργασίες που αναφέρονται στο εν λόγω μέρος. Στο μέρος 4 του εν λόγω παραρτήματος παρουσιάζεται μια μη ειδική επεξεργασία «A» και ορισμένες ειδικές επεξεργασίες, «B» έως «F», οι οποίες καταχωρίζονται κατά φθίνουσα σειρά σοβαρότητας του κινδύνου για την υγεία των ζώων τον οποίο προορίζονται να εξαλείψουν.
                  
               
                     (3)
                  
                  
                     Επιπλέον, στο παράρτημα III της απόφασης 2007/777/ΕΚ περιλαμβάνεται το υπόδειγμα πιστοποιητικού το οποίο θα πρέπει να συνοδεύει τα φορτία των εμπορευμάτων που προορίζονται για εισαγωγή στην Ένωση.
                  
               
                     (4)
                  
                  
                     Το Κοσσυφοπέδιο έχει ζητήσει να συμπεριληφθεί στο παράρτημα II μέρος 2 της απόφασης 2007/777/ΕΚ ως τρίτη χώρα από την οποία επιτρέπεται η εισαγωγή στην Ένωση εμπορευμάτων τα οποία έχουν παρασκευαστεί από πουλερικά και εκτρεφόμενα πτερωτά θηράματα (εκτός των στρουθιονιδών) που έχουν υποβληθεί σε ειδική επεξεργασία «C» ή «D», και έχει υποβάλει τις σχετικές πληροφορίες. Ειδικότερα, το Κοσσυφοπέδιο έχει παράσχει εγγυήσεις όσον αφορά το αμεταποίητο υλικό πουλερικών που κατάγεται είτε από κράτη μέλη είτε από τρίτες χώρες οι οποίες έχουν λάβει έγκριση για την εξαγωγή τέτοιου είδους αμεταποίητου υλικού στην Ένωση και όσον αφορά την επεξεργασία στην οποία θα υποβληθούν τα εν λόγω προϊόντα.
                  
               
                     (5)
                  
                  
                     Η Επιτροπή έχει διενεργήσει έλεγχο στο Κοσσυφοπέδιο για την αξιολόγηση των υφιστάμενων συστημάτων ελέγχου που διέπουν την παραγωγή προϊόντων με βάση το κρέας πουλερικών που προορίζονται για εξαγωγή στην Ένωση. Λαμβανομένου υπόψη του ευνοϊκού αποτελέσματος του ελέγχου αυτού και των εγγυήσεων που παρασχέθηκαν από το Κοσσυφοπέδιο όσον αφορά την καταγωγή και την επεξεργασία του κρέατος πουλερικών που χρησιμοποιείται για την παραγωγή των προϊόντων με βάση το κρέας, είναι σκόπιμο να συμπεριληφθεί το Κοσσυφοπέδιο στον πίνακα του παραρτήματος II μέρος 2 της απόφασης 2007/777/ΕΚ για την εισαγωγή στην Ένωση προϊόντων με βάση το κρέας πουλερικών και εκτρεφόμενων πτερωτών θηραμάτων (εκτός των στρουθιονιδών) που έχουν υποβληθεί σε ειδική επεξεργασία «C» ή «D».
                  
               
                     (6)
                  
                  
                     Το υπόδειγμα κτηνιατρικού πιστοποιητικού για τις εισαγωγές προϊόντων με βάση το κρέας, επεξεργασμένων στομαχιών, ουροδόχων κύστεων και εντέρων, το οποίο παρατίθεται στο παράρτημα III της απόφασης 2007/777/ΕΚ, αφορά προϊόντα με βάση το κρέας που παρασκευάζονται από κρέας πουλερικών το οποίο κατάγεται από κράτος μέλος ή πληροί τις απαιτήσεις υγείας των ζώων για εισαγωγή στην Ένωση που καθορίζονται στον κανονισμό (ΕΚ) αριθ. 798/2008 της Επιτροπής (3), και προβλέπει ότι το εν λόγω κρέας πρέπει να υποβάλλεται στη μη ειδική επεξεργασία «Α» που ορίζεται στο παράρτημα II μέρος 4 της απόφασης 2007/777/ΕΚ.
                  
               
                     (7)
                  
                  
                     Οι απαιτήσεις κτηνιατρικής πιστοποίησης, ωστόσο, δεν αναφέρονται στο κρέας πουλερικών που κατάγεται από κράτος μέλος ή πληροί τις απαιτήσεις υγείας των ζώων για εισαγωγή στην Ένωση οι οποίες προβλέπονται στον κανονισμό (ΕΚ) αριθ. 798/2008 και που πρέπει να υποβληθεί σε μία από τις ειδικές επεξεργασίες που ορίζονται στο παράρτημα II μέρος 4 της απόφασης 2007/777/ΕΚ. Δεδομένου ότι η ειδική επεξεργασία του προϊόντος πρέπει να εφαρμόζεται ανεξάρτητα από την καταγωγή του νωπού κρέατος που χρησιμοποιείται στην παρασκευή των προϊόντων με βάση το κρέας, και δεδομένων των αμελητέων κινδύνων για την υγεία των πουλερικών που ενέχουν οι εν λόγω πρακτικές, το υπόδειγμα κτηνιατρικού πιστοποιητικού για τα προϊόντα με βάση το κρέας, τα επεξεργασμένα στομάχια, ουροδόχους κύστεις και έντερα που παρατίθεται στο παράρτημα III της απόφασης 2007/777/ΕΚ θα πρέπει να περιλαμβάνει διάταξη πιστοποίησης για τη συγκεκριμένη αυτή κατάσταση.
                  
               
                     (8)
                  
                  
                     Ως εκ τούτου, η απόφαση 2007/777/ΕΚ θα πρέπει να τροποποιηθεί αναλόγως.
                  
               
                     (9)
                  
                  
                     Προτού καταστεί υποχρεωτικό το τροποποιημένο υπόδειγμα κτηνιατρικού πιστοποιητικού, θα πρέπει να παρέλθει εύλογο μεταβατικό χρονικό διάστημα τεσσάρων μηνών, ώστε να μπορέσουν τα κράτη μέλη και η βιομηχανία να προσαρμοστούν στις νέες απαιτήσεις.
                  
               
                     (10)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα I της παρούσας απόφασης.
            
            
               2.   Το παράρτημα III της απόφασης 2007/777/ΕΚ τροποποιείται σύμφωνα με το παράρτημα II της παρούσας απόφασης.
            
         
         
            Άρθρο 2
            Για μεταβατική περίοδο έως τις 10 Νοεμβρίου 2020, τα κράτη μέλη εξακολουθούν να επιτρέπουν την εισαγωγή στην Ένωση φορτίων προϊόντων με βάση το κρέας, επεξεργασμένων στομαχιών, ουροδόχων κύστεων και εντέρων, που συνοδεύονται από υπόδειγμα πιστοποιητικού το οποίο έχει εκδοθεί σύμφωνα με το υπόδειγμα που παρατίθεται στο παράρτημα III της απόφασης 2007/777/ΕΚ, όπως ίσχυε πριν από τις τροποποιήσεις που επιφέρει η παρούσα απόφαση, υπό την προϋπόθεση ότι το πιστοποιητικό έχει εκδοθεί το αργότερο έως τις 10 Οκτωβρίου 2020.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 7 Ιουλίου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
         
            (1)  ΕΕ L 18 της 23.1.2003, σ. 11.
         
            (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ(ΕΕ L 312 της 30.11.2007, σ. 49).
         
            (3)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).
      
      
         
            ΠΑΡΑΡΤΗΜΑ I
            Το παράρτημα II μέρος 2 της απόφασης 2007/777/ΕΚ τροποποιείται ως εξής:
            
                        1)
                     
                     
                        μεταξύ της καταχώρισης για την Ουρουγουάη και της καταχώρισης για τη Νότια Αφρική παρεμβάλλεται η ακόλουθη καταχώριση για το Κοσσυφοπέδιο:
                        
                                    Κωδικός ISO
                                 
                                 
                                    Χώρα καταγωγής ή μέρος της
                                 
                                 
                                    1. Κατοικίδιοι χοίροι
                                    2. Εκτρεφόμενα δίχηλα θηράματα (εκτός των χοίρων)
                                 
                                 
                                    Κατοικίδια αιγοπρόβατα
                                 
                                 
                                    1. Κατοικίδιοι χοίροι
                                    2. Εκτρεφόμενα δίχηλα θηράματα (χοίροι)
                                 
                                 
                                    Κατοικίδια μόνοπλα
                                 
                                 
                                    1. Πουλερικά
                                    2. Εκτρεφόμενα πτερωτά θηράματα (εκτός των στρουθιονίδων)
                                 
                                 
                                    Εκτρεφόμενοι στρουθιονίδες
                                 
                                 
                                    Κατοικίδια κουνέλια και εκτρεφόμενοι λεπορίδες
                                 
                                 
                                    Άγρια δίχηλα θηράματα (εκτός αγριόχοιρων)
                                 
                                 
                                    Αγριόχοιροι
                                 
                                 
                                    Άγρια μόνοπλα
                                 
                                 
                                    Άγριοι λεπορίδες (αγριοκούνελα και λαγοί)
                                 
                                 
                                    Άγρια πτερωτά θηράματα
                                 
                                 
                                    Άγρια χερσαία θηλαστικά θηράματα (εκτός οπληφόρων, μονόπλων και λεποριδών)
                                 
                              
                                    «XK
                                 
                                 
                                    Κοσσυφοπέδιο(*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C ή D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX»
                                 
                              
                  
                        2)
                     
                     
                        στο τέλος του πίνακα, μεταξύ της υποσημείωσης (3) και της υποσημείωσης (*), παρεμβάλλεται η ακόλουθη υποσημείωση:
                        
                                    «(4)
                                 
                                 
                                    Για προϊόντα με βάση το κρέας και επεξεργασμένα στομάχια, ουροδόχους κύστεις και έντερα που παρασκευάζονται από νωπό κρέας το οποίο κατάγεται είτε από κράτος μέλος της Ευρωπαϊκής Ένωσης που πληροί τους όρους του άρθρου 3 της οδηγίας 2002/99/ΕΚ είτε από τρίτη χώρα που περιλαμβάνεται στο παράρτημα I μέρος 1 του κανονισμού (ΕΚ) αριθ. 798/2008 για την εισαγωγή στην Ένωση κρέατος πουλερικών.».
                                 
                              
                  
                        3)
                     
                     
                        στο τέλος του πίνακα, μεταξύ της υποσημείωσης (****) και της υποσημείωσης XXX, παρεμβάλλεται η ακόλουθη υποσημείωση:
                        
                                    «(*****)
                                 
                                 
                                    Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.»
                                 
                              
                  
      
      
         
            ΠΑΡΑΡΤΗΜΑ II
            Το παράρτημα III της απόφασης 2007/777/ΕΚ τροποποιείται ως εξής:
            μετά την τρίτη επιλογή στο μέρος II.1 σημείο II.1.3 του υποδείγματος πιστοποιητικού υγείας των ζώων και δημόσιας υγείας για ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα προοριζόμενα για αποστολή στην Ευρωπαϊκή Ένωση από τρίτες χώρες παρεμβάλλεται το ακόλουθο κείμενο:
            
                         
                     
                     
                        «(2) είτε
                        
                        
                                    [II.1.3.1.
                                 
                                 
                                    υποβλήθηκε στην ειδική επεξεργασία που αναφέρεται στο παράρτημα II μέρος 4 σημεία B, C ή D της απόφασης 2007/777/ΕΚ και που προβλέπεται για την τρίτη χώρα καταγωγής ή μέρος αυτής όσον αφορά το κρέας των ειδών που αναφέρονται στο παράρτημα II μέρος 2 ή 3, κατά περίπτωση, της απόφασης 2007/777/ΕΚ και:
                                 
                              
                                     
                                 
                                 
                                    
                                       2) είτε
                                    
                                    
                                                [II.1.3.1.1.
                                             
                                             
                                                κατάγεται από κράτος μέλος της Ευρωπαϊκής Ένωσης που πληροί τις απαιτήσεις του άρθρου 3 της οδηγίας 2002/99/ΕΚ·]
                                             
                                          
                              
                                     
                                 
                                 
                                    (2) είτε
                                    
                                    
                                                [II.1.3.1.1.
                                             
                                             
                                                κατάγεται από τρίτη χώρα που παρατίθεται στο παράρτημα I μέρος 1 του κανονισμού (ΕΚ) αριθ. 798/2008 για την εισαγωγή στην Ένωση κρέατος πουλερικών και προέρχεται από εκμεταλλεύσεις ή, στην περίπτωση άγριων πτερωτών θηραμάτων, θανατώνεται σε εδάφη όπου, σε ακτίνα 10 km, συμπεριλαμβανομένου ενδεχομένως εδάφους γειτονικής χώρας, δεν έχουν εκδηλωθεί εστίες υψηλής παθογονικότητας γρίπης των πτηνών ούτε ψευδοπανώλης των πτηνών τουλάχιστον κατά τις τελευταίες 30 ημέρες.]».